Minecraft
Minecraft (Mienkraaft) esa Swiidish sandboks video geiim mied b' Mojang Studios i' 2009. Et waas rileasd i' 2011. Playyes ken bild virtually anythin. Samtaims, et ken be a servivel geiim as well as a' sandboks. Mojang, t' meikas o' Minecraft, ar hedkwortd i' Stockholm, Swiiden.

Histrei 
Minecraft waas meid b' Markus 'Notch' Persen and Yens 'Jeb' Bergsten i' Stockholm. T' beta waas released i' Swiidish an Inglish i' Mieh, 2009. T' geiim waas ofisholi released on Nowemba 18, 2011. Notch sold t' geiim to Microsoft on Septemba 14, 2014 f' $2.5 billion. Jeb es nau t' liida. T geiim haufs mani updates. Et es t' mas played geiim on t' Erth as o' 2021. Minecraft haufs nor a Norfuk laenghwij opshun, but et haufs sam kuntriis' Inglish dialects: Ostrielya, Nyuu Ziilan, Sowth Afreka, Kaneda, t' Yunitid Staits an t' Yunitid Kingdum.

Minecon 
Minecon es a' ewent held evr'ii iya b' Mojang. Meni salan getha to faind out 'bout t' next updeit. T' firs wan waas held i' 2010, i' [Washington DC|[Woshingten D.C]]. Et has been held i' Paris, Nyuu York, Los Angeles, Seattle, Orlando an Salem bifo, but nor i' t' Southern Hemisphere yet. I' 2017, et waas reneimd t' Minecon Erth. I' 2019, et waas reneimd t' Minecon Liew. I' 2020, et waas reneimd t' Minecraft Liew. Due to t' COVID-19 pandemic, Minecraft Liew 2020 waas held wit noe salan deya, i' Stockholm. Et was orijinli goen t' bii i' Orlando f' a' sekan tiem as Minecraft Festewaal, det has biin postpoend t' 2022.

Referensiis 

Video geiims
Microsoft kompenents
Geiims
Teknoloji